b'\n_START_ARTICLE_\nComuna Reviga, Ialomi\xc8\x9ba\n_START_SECTION_\nA\xc8\x99ezare\n_START_PARAGRAPH_\nComuna se afl\xc4\x83 \xc3\xaen partea central-nordic\xc4\x83 a jude\xc8\x9bului, la limita cu jude\xc8\x9bul Buz\xc4\x83u, pe malurile v\xc4\x83ii Reviga-Fundata. Este traversat\xc4\x83 de \xc8\x99oseaua jude\xc8\x9bean\xc4\x83 DJ102H, care o leag\xc4\x83 spre est de Milo\xc8\x99e\xc8\x99ti (unde se termin\xc4\x83 \xc3\xaen DN2C); \xc8\x99i spre nord-vest de Cocora, Grindu, apoi mai departe \xc3\xaen jude\xc8\x9bul Buz\xc4\x83u de Glodeanu-Sili\xc8\x99tea, Glodeanu S\xc4\x83rat (unde se intersecteaz\xc4\x83 cu DN2), Amaru \xc8\x99i apoi \xc3\xaen jude\xc8\x9bul Prahova de Mizil (unde se termin\xc4\x83 \xc3\xaen DN1B). Din DJ102H, l\xc3\xa2ng\xc4\x83 satul Reviga se ramific\xc4\x83 \xc8\x99oseaua jude\xc8\x9bean\xc4\x83 DJ306 care duce spre sud la Gheorghe Doja, Andr\xc4\x83\xc8\x99e\xc8\x99ti (unde se intersecteaz\xc4\x83 cu DN2A) \xc8\x99i Albe\xc8\x99ti. Din DJ306 se ramific\xc4\x83 \xc3\xaen satul Crun\xc8\x9bi \xc8\x99oseaua jude\xc8\x9bean\xc4\x83 DJ306A, care duce spre sud la Ciochina (unde se intersecteaz\xc4\x83 cu DN2A).\n_START_SECTION_\nDemografie\n_START_PARAGRAPH_\nConform recens\xc4\x83m\xc3\xa2ntului efectuat \xc3\xaen 2011, popula\xc8\x9bia comunei Reviga se ridic\xc4\x83 la 2.742 de\xc2\xa0locuitori, \xc3\xaen sc\xc4\x83dere fa\xc8\x9b\xc4\x83 de recens\xc4\x83m\xc3\xa2ntul anterior din 2002, c\xc3\xa2nd se \xc3\xaenregistraser\xc4\x83 3.376\xc2\xa0de\xc2\xa0locuitori. Majoritatea locuitorilor sunt rom\xc3\xa2ni (96,21%), cu o minoritate de romi (1,5%). Pentru 2,3% din popula\xc8\x9bie, apartenen\xc8\x9ba etnic\xc4\x83 nu este cunoscut\xc4\x83._NEWLINE_Din punct de vedere confesional, majoritatea locuitorilor sunt ortodoc\xc8\x99i (97,56%). Pentru 2,3% din popula\xc8\x9bie, nu este cunoscut\xc4\x83 apartenen\xc8\x9ba confesional\xc4\x83.\n_START_SECTION_\nIstorie\n_START_PARAGRAPH_\nLa sf\xc3\xa2r\xc8\x99itul secolului al XIX-lea, comuna f\xc4\x83cea parte din plasa Ialomi\xc8\x9ba-Balta \xc8\x99i era format\xc4\x83 din satul Reviga (dup\xc4\x83 ce satele Cocora \xc8\x99i Munteni-Buz\xc4\x83u se separaser\xc4\x83 recent pentru a forma comuna Cocora) \xc8\x99i c\xc4\x83tunele (t\xc3\xa2rlele) Ghinica, Tumea \xc8\x99i R\xc4\x83chi\xc8\x9bele, av\xc3\xa2nd \xc3\xaen total 1255 locuitori. \xc3\x8en comun\xc4\x83 func\xc8\x9bionau o biseric\xc4\x83 \xc8\x99i o \xc8\x99coal\xc4\x83 cu 92 de elevi (dintre care 16 fete). La acea vreme, pe teritoriul actual al comunei mai func\xc8\x9biona \xc3\xaen aceea\xc8\x99i plas\xc4\x83 \xc8\x99i comuna Crun\xc8\x9bi, format\xc4\x83 doar din satul de re\xc8\x99edin\xc8\x9b\xc4\x83 cu 1198 de locuitori; aici func\xc8\x9bionau o biseric\xc4\x83 \xc8\x99i o \xc8\x99coal\xc4\x83 mixt\xc4\x83 cu 50 de elevi._NEWLINE_Anuarul Socec din 1925 consemneaz\xc4\x83 cele dou\xc4\x83 comune \xc3\xaen plasa C\xc4\x83z\xc4\x83ne\xc8\x99ti a aceluia\xc8\x99i jude\xc8\x9b\xc2\xa0\xe2\x80\x94 comuna Reviga cu 2735 de locuitori \xc3\xaen satele Reviga, Reviga Nou\xc4\x83 \xc8\x99i Rovine (ultimele dou\xc4\x83 recent ap\xc4\x83rute), \xc8\x99i comuna Crun\xc8\x9bi cu 1150 de locuitori \xc3\xaen unicul s\xc4\x83u sat. \xc3\x8en 1931, satul Reviga Nou\xc4\x83 a primit numele de Mircea cel B\xc4\x83tr\xc3\xa2n, \xc3\xaen vreme ce satul Rovine s-a separat, form\xc3\xa2nd o comun\xc4\x83 de sine st\xc4\x83t\xc4\x83toare. Separarea a fost \xc3\xaens\xc4\x83 temporar\xc4\x83, satul Rovine revenind la comuna Reviga dup\xc4\x83 al Doilea R\xc4\x83zboi Mondial._NEWLINE_\xc3\x8en 1950, comunele au trecut \xc3\xaen administrarea raionului Slobozia din regiunea Ialomi\xc8\x9ba \xc8\x99i apoi (dup\xc4\x83 1952) din regiunea Bucure\xc8\x99ti. \xc3\x8en 1968, ele au revenit la jude\xc8\x9bul Ialomi\xc8\x9ba, re\xc3\xaenfiin\xc8\x9bat; comuna Crun\xc8\x9bi a fost \xc3\xaens\xc4\x83 desfiin\xc8\x9bat\xc4\x83, iar satul ei transferat comunei Reviga.\n_START_SECTION_\nMonumente istorice\n_START_PARAGRAPH_\nDou\xc4\x83 obiective din comuna Reviga sunt incluse \xc3\xaen lista monumentelor istorice din jude\xc8\x9bul Ialomi\xc8\x9ba ca monumente de interes local, ambele afl\xc3\xa2ndu-se \xc3\xaen satul Reviga \xc8\x99i fiind clasificate ca monumente de arhitectur\xc4\x83\xc2\xa0\xe2\x80\x94 un conac dat\xc3\xa2nd din 1932 \xc8\x99i aflat pe strada Alexandru Ioan Cuza nr. 72, \xc8\x99i casa Petru Tudoreci, dat\xc3\xa2nd din 1906._NEWLINE_Aici se afla si cel mai sexy baiat din lume Cucu Andrei,despre care se spune ca este taur comunal.ASTAZI,21.10.2019,CRISTIANO RONALDO A VENIT LA REVIGA SA PRIMEASCA UN AUTOGRAF DE LA CUCU ANTONIO.'